Ізяслаў Уладзімеравіч - Вікіпэдыя

# Ізяслаў Уладзімеравіч

### Зьвесткі зь Вікіпэдыі — вольнай энцыкляпэдыі.

Пячатка Ізяслава (986 - 1001), авэрс
Пячатка Ізяслава (986 - 1001), рэвэрс

Ізяслаў Уладзімеравіч (другая палова 979 - 1001, Полацк) - полацкі князь з 986 па 1001 год, унук Рагвалода, сын Рагнеды Рагвалодаўны і Ўладзімера Сьвятаславіча.

Чацьвёрты па старшынстве сын Уладзімера Сьвятаславіча. Па меркаваньнях некаторых дасьледчыкаў, адзінае дзіця Рагнеды. У 985 - 986 годзе пасьля замаху Рагнеды на жыцьцё Ўладзімера Ізяслаў па навучэньні маці сымбалічна, з мечам у руках, выступіў на яе абарону. Гэтае заступніцтва ўразіла Ўладзімера, ён зьвярнуўся па раду да сваіх баяраў, якія параілі яму вярнуць Ізяслава разам з маці ў Полацк. Згодна з крыніцамі Ўладзімер заснаваў для Ізяслава новы горад - Ізяслаўль (зараз Заслаўе). Полацкі князя Ізяслаў, відаць, вёў актыўную ўнутраную і зьнешнюю дзейнасьць, бо ў Ноўгарадзе пад час археалягічных раскопак 1954 году знойдзена яго пячатка.

Памёр у 1001, пакінуўшы ад невядомай жонкі двух сыноў - Усяслава і Брачыслава.

## [рэдагаваць] Пячатка

Пячатка шмат ў чым унікальная. Найстаражытнейшы помнік пісьменства ва Ўсходняй Эўропе. Выканана на незвычайных для гэткіх помнікаў матэрыялах, звычайна пячаткі адціскаліся на круглых мэталічных бальванках і прывешваліся да грамат на шнурках, гэтая ж пячатка адціснутая на палосцы сьвінцу і была прывешаная да граматы на скураным дзягужку.

На авэрсе зьмешчана мадыфікаваная выява «Трызуб» з надпісам «ΝΖAC**OΖO» (верагодна «ΝΖACΛΑOZO»). Рэвэрс бяз выявы з надпісам «ГРΑΔ*****» (верагодна «ГРΑΔΠΛΤСΚ»). Памеры у шырыню 38 мілімэтраў, у даўжыню 24-30 мілімэтраў. Таўшчыня палосцы 11 мілімэтраў, у месцы адбітка 8 мілімэтраў.

## [рэдагаваць] Нашчадкі

- Усяслаў Ізяслававіч (990-я - 1003) - полацкі князь (1001 - 1003)
- Брачыслаў Ізяслававіч (990-я - 1044) - полацкі князь (1003 - 1044)

Папярэднік: Рагвалод | полацкі князь 986 – 1001 | Наступнік: Усяслаў Ізяслававіч

Атрымана з «http://be.wikipedia.org../../../%D1%96/%D0%B7/%D1%8F/%D0%86%D0%B7%D1%8F%D1%81%D0%BB%D0%B0%D1%9E_%D0%A3%D0%BB%D0%B0%D0%B4%D0%B7%D1%96%D0%BC%D0%B5%D1%80%D0%B0%D0%B2%D1%96%D1%87_0d1b.html»

Катэгорыя: Полацкія князі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Русский
- Українська
- 中文